Diari Oficial de la Generalitat Valenciana


Sumari del DOGV 9808, del 13-03-2024 (2024/1999)

RESOLUCIÓ de 27 de febrer de 2024, de la Sotssecretaria de la Conselleria de Sanitat, per la qual es concedeix autorització sanitària per a l'implant de còrnia i teixits oculars i implant de membrana amniòtica per a patologia oftàlmica al centre Hospital de Manises, de Manises.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9808

Data del DOGV
:   13-03-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/1999


Data del document
:   27-02-2024

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari

RESOLUCIÓ de 27 de febrer de 2024, de la Sotssecretaria de la Conselleria de Sanitat, per la qual es concedeix autorització sanitària per a l'implant de còrnia i teixits oculars i implant de membrana amniòtica per a patologia oftàlmica al centre Hospital de Manises, de Manises. [2024/1999]  
Ricardo Trujillo Casas va presentar sol·licitud de concessió d'autorització sanitària per a implant de còrnia i teixits oculars i implant de membrana amniòtica per a patologia oftàlmica per al centre Hospital de Manises amb data 31 de juliol de 2023.  
La direcció general competent en matèria d'assistència sanitària i el director del Programa de trasplantaments de la Comunitat Valenciana informen favorablement l'autorització sanitària sol·licitada.  
  
Fonaments jurídics  
- Ordre de 26 de febrer de 2008, del conseller de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules.  
- Reial decret llei 9/2014, de 4 de juliol, pel qual s'estableixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i s'aproven les normes de coordinació i funcionament per a l'ús en humans.  
- Decret 157/2014, de 3 d'octubre, del Consell, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat.  
- Ordre 7/2017, de 28 d'agost, de la Conselleria de Sanitat Universal i Salut Pública, per la qual es desplega el Decret 157/2014, de 3 d'octubre, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat.  
- Ordre 4/2023, de 13 d'octubre, de la Conselleria de Sanitat, per la qual es desplega el Decret 135/2023, de 10 d'agost del Consell, d'aprovació del Reglament orgànic i funcional de la Conselleria de Sanitat.  
  
Vist l'expedient instruït a aquest efecte, els preceptes legals esmentats i els altres de pertinent aplicació, resolc:  
Concedir al centre Hospital de Manises, l'autorització sanitària per a:  
Implant de còrnia i teixits oculars vàlida per un període de quatre anys, el responsable tècnic dels quals és David Salom Alonso.  
Implant de membrana amniòtica per a patologia oftàlmica vàlida per un període de quatre anys, el responsable tècnic dels quals és David Salom Alonso.  
Qualsevol modificació substancial en les condicions o requisits que van motivar la concessió de l'autorització haurà de ser notificada a aquesta sotssecretaria, i podrà donar lloc a la revisió o fins i tot a la revocació de l'autorització si les modificacions suposen una alteració substancial de les circumstàncies que van justificar la concessió. A efectes de l'activitat que s'autoritza, el centre queda sotmés a la inspecció i el control d'aquesta conselleria.  
Aquesta resolució es notifica als interessats, amb l'advertiment que no esgota la via administrativa i que, contra aquesta, poden interposar recurs d'alçada davant el conseller de Sanitat, en el termini d'un mes, comptat a partir de l'endemà de la data de notificació, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 27 de febrer de 2024.- El sotssecretari: Álvaro Cuadrado González.